
Tiekėjams

DĖL INFORMACIJOS TEIKIMO
Šalčininkų rajono savivaldybės administracijos Nuolatinė viešųjų pirkimų komisija (toliau – Komisija), vykdo konkursą „KELEIVINIŲ TRANSPORTO PRIEMONIŲ SU VAIRUOTOJU NUOMOS PASLAUGŲ PIRKIMAS (Tarptautinis atviras konkursas)“/.
Teikiame atsakymą į klausimus.
1. Klausimas:
Techninės specifikacijos 4.15.2 punkte nurodyta, kad maksimalus tuo pačiu metu paslaugoms vykdyti galimų naudoti transporto priemonių skaičius yra: I daliai – 13 vnt., II daliai – 6 vnt., III daliai – 4 vnt., IV daliai – 4 vnt. Tuo tarpu kvalifikacijos reikalavimuose nustatyta, kad tiekėjas turi turėti galimybę vienu metu naudoti ne mažiau kaip tokį transporto priemonių skaičių. Prašome patikslinti, ar 13 / 6 / 4 / 4 vnt. yra minimalus privalomas tiekėjo pajėgumas, ar maksimalus vienu metu naudojamų transporto priemonių skaičius. 
Atsakymas:
Perkančioji organizacija, įvertinusi tiekėjo klausimą, nustatė Techninės specifikacijos 4.15.2 punkte esančią techninę (redakcinę) klaidą. Pirkimo dokumentuose nustatyta, kad tiekėjas turi turėti galimybę vienu metu paslaugoms vykdyti naudoti ne mažiau kaip:
· I pirkimo daliai – 13 transporto priemonių;
· II pirkimo daliai – 6 transporto priemones;
· III pirkimo daliai – 4 transporto priemones;
· IV pirkimo daliai – 4 transporto priemones.
Informuojame, kad atitinkamai patikslintas Techninės specifikacijos 4.15.2 punktas, ištaisant techninę (redakcinę) klaidą.

2. Klausimas:
Pasiūlymo formoje kiekvienai transporto priemonių kategorijai ir laukimo įkainiui nurodytas kiekis „1“, todėl bendra pasiūlymo suma faktiškai apskaičiuojama sudedant tiekėjo pasiūlytus atskirus įkainius. Tuo tarpu Techninėje specifikacijoje nustatyti skirtingi orientaciniai kilometrų kiekiai kiekvienai transporto priemonių kategorijai. Prašome patikslinti, ar pasiūlymai bus vertinami pagal pasiūlymo formoje apskaičiuotą įkainių sumą, neatsižvelgiant į Techninėje specifikacijoje nurodytus orientacinius kilometrų kiekius, ar vertinamoji kaina turėtų būti apskaičiuojama įkainius dauginant iš atitinkamų orientacinių kiekių.

Atsakymas:
Pasiūlymai bus vertinami pagal Pasiūlymo formoje nurodytų įkainių sumą.
Techninėje specifikacijoje nurodyti orientaciniai kilometrų kiekiai yra pateikti informaciniais tikslais, siekiant tiekėjams suteikti informacijos apie planuojamą paslaugų apimtį ir padėti jiems tinkamai apskaičiuoti siūlomus įkainius. Šie orientaciniai kiekiai nėra naudojami pasiūlymų vertinimo kainai apskaičiuoti.
Pažymėtina, kad pasiūlymo formoje nustatyti maksimalūs leistini įkainiai. Tiekėjo pasiūlyti įkainiai negali jų viršyti.

3. Klausimas:
Sutarties specialiųjų sąlygų 9.3.1 punkte nustatyta 10 proc. Pradinės sutarties vertės bauda, kai Sutartis nutraukiama dėl Tiekėjo sutartinių įsipareigojimų nevykdymo, o 9.3.4 punkte – 5 proc. Pradinės sutarties vertės bauda už esminį Sutarties pažeidimą. Prašome patikslinti šių nuostatų tarpusavio santykį ir ar jos gali būti taikomos kartu dėl to paties Sutarties nutraukimo pagrindo.
Atsakymas: 
Perkančioji organizacija, įvertinusi tiekėjo klausimą, nustatė, kad Sutarties specialiųjų sąlygų 9.3.1 ir 9.3.4 punktuose nustatytos sankcijos gali būti interpretuojamos kaip besidubliuojančios.
Siekiant pašalinti galimą Sutarties nuostatų dviprasmiškumą, Sutarties specialiųjų sąlygų 9.3.4 punktas išbraukiamas ir patikslinamas 9.3.1. punktas.

4. Klausimas: 
Prašome patikslinti, ar užsakymo pateikimo terminas – ne vėliau kaip prieš 1 darbo dieną, o kai vienu metu vežama apie 800 keleivių – prieš 3 darbo dienas – vienodai taikomas tiek Lietuvoje, tiek už Lietuvos ribų vykdomoms kelionėms.

Atsakymas:
Užsakymo pateikimo terminas – ne vėliau kaip prieš 1 darbo dieną – taikomas visoms pirkimo dalims. Kai vienu metu planuojama vežti apie 800 keleivių, užsakymas turi būti pateikiamas ne vėliau kaip prieš 3 darbo dienas. Toks atvejis numatytas tik I pirkimo dalyje.
Informuojame, kad patikslintas Techninės specifikacijos 4.5 punktas.

PRIDEDAME AKTUALIUS DOKUMENTUS:
1. Techninė specifikacija (aktuali redakcija);
2. Sutarties specialiosios sąlygos (aktuali redakciją).

